Minimum loon nou wet: Wat jy moet weet | Netwerk24
Rassie volg beproefde resep met Klas van 2019
Die fisiekheid van die Springbokke se Klas van 2019 herinner ’n mens weekliks meer en meer aan die span van die Bulle wat onder Heyneke Meyer en Frans Ludeke destyds goue jare beleef het.
Japan het Sondag in Jokohama ’n groot waarskuwing aan die Springbokke gerig met hul Wêreldbeker-oorwinning van 28-21 oor Skotland, maar het dalk terselfdertyd die Suid-Afrikaners ’n makliker pad na die eindstryd van rugby se skouspel gegee.
Japan ‘sal alles gee teen Bokke’
Toe die Springbokke Japan vyf weke gelede in ’n Wêreldbeker-opwarmstryd met 41-7 oorrompel het, het ’n hele nasie ’n sug van verligting geslaak.
Theo Vorster: ’n Wêreld van nuwe beleggings
Die wêreld om ons is besig om te verander. Mense word al hoe meer bewus van die omgewing waarin ons leef en wat ons invloed daarop is.
Cyril moet harder werk vir sy onderskeiding
Hoewel baie mense brom dat pres. Cyril Ramaphosa in die vyf maande sedert die verkiesing min reggekry het, is daar tog hoop dat ons op die regte pad kan beland, skryf Theuns Eloff.
Drankpolisie proe seker nie by elke kroeg?
Dik Daan wys hierdie week vir my die drinkersstorie dat die arme Gautengse drankraad net 27 inspekteurs het wat moet seker maak dat 36 000 restaurante, kroeë, nagklubs en anderlike kuierplekke (seker nie sjebiens nie?) die provinsie se strenge drankwette nakom.
Vier vroue kies hul verhaal
In Sirië vrees Ilizabith elke dag vir haar lewe – die man wat haar sy vrou gemaak het is boos.
Swepies klap in die Karoo
In Klaskamer haal Vita du Preez die sweep uit, klits die boeie om sekere mense se polse en gee aan dissipline ’n totaal ander betekenis.
Geslag, berei en verorber
Marietta, ’n sterk vrou, en haar oudbrigadier-man verruil in 1997 die groen en pers weelde van Pretoria vir ’n vaal dorpswerf waar ’n handjievol skaap wei.
Die Testament: Hier is jou kykgenot
Minimum loon nou wet: Wat jy moet weet
Deur Francois Williams en Hanlie Stadler 23 November 2018 14:54
Die nasionale minimum loon, wat met net enkele uitsonderings op alle werknemers in Suid-Afrika van toepassing gaan wees, geld van 1 Januarie 2019 af.
Plaaswerkers moet van Januarie af minstens R18 per uur verdien.
Pres. Cyril Ramaphosa het Vrydag die Wet op die Minimum Loon onderteken nadat die wet jare lank gesloer het. Hoewel ’n amptelike verklaring nog nie deur die presidensie uitgereik is nie, het ’n woordvoerder van Cosatu gesê hy verneem dit is so en die ACDP het ’n verklaring uitgestuur waarin die party dit verwelkom.
Die vakbond Sactwu en ’n bron binne die departement van arbeid het ook vroegoggend gesê hulle verwag die aankondiging Vrydag.
Die minimum loon gaan R20 per uur of R3 500 per maand beloop vir iemand wat vyf dae per week agt uur per dag werk.
Uitsonderings gaan vir die volgende paar jaar van toepassing wees op huiswerkers, plaaswerkers, mense wat die regering se openbarewereprogram werk en interns.
Plaaswerkers (sluit ook die bosbou in): R18 per uur (90% van die minimum loon).
Huiswerkers (huishulpe, tuiniers en kinderoppassers in private huishoudings): R15 per uur (75% van die minimum loon).
Werknemers van die uitgebreide openbarewerkeprogram: R11 per uur.
Vakleerlinge en interns: Dit gaan afsonderlik gereguleer word. Verdere inligting is nog bekend nie.
Ondernemings sal ook aansoek kan doen om vrystelling van die minimum loon indien hulle dit nie kan bekostig nie.
Die loon van huis- en plaaswerkers gaan oor twee jaar tot by die nasionale minimum loon gebring word.
Ramaphosa se kantoor het reeds twee weke gelede laat weet hy kyk dringend na die ondertekening van die wysigings aan die Wet op Basiese Diensvoorwaardes, die Wet op Arbeidsverhoudinge en die nuwe Wet op die Nasionale Minimum Loon. Die ander wette is glo ook Vrydag onderteken.
Die oorspronklike teiken was dat Ramaphosa die wette al in Mei vanjaar sou onderteken, met die inwerkingstelling van die loon teen Augustus, maar die proses is vertraag deur onder meer die oorvloed kommentaar wat in die openbare sittings oor die wetgewing verwerk moes word.
Die arbeidsregfirma BCHC het die wet verwelkom. Dié firma is deur Nedlac, die bedingingsliggaam tussen die regering, sake- en arbeidsektor, aangestel om die wet op te stel, asook die wysigings aan die Wet op Arbeidsverhoudinge, wat ook Vrydag onderteken is.
“Suid-Afrika is een van die mees ongelyke samelewings ter wêreld, met ongelykheid wat ’n dimensie van ras en geslag aanneem – die grootste inkomstegaping is tussen wit mans en swart vroue, ondanks wetgewing oor regstellende aksie,” sê Bradley Conradie, ’n vennoot van BCHC.
“Suid-Afrika se arbeidswette probeer nog die maatskaplik-ekonomiese probleme wat die land moet trotseer, oplos. Die feit dat die staat moes ingryp om ’n minimum loon van R20 per uur in te stel, wys op die uitdagings wat ons het.”
Conradie sê die meeste werkgewers hoef nie oor die minimum loon bekommerd te wees nie aangesien hulle reeds meer as dit betaal.
Die vakverbond Cosatu het die nuus van die wette verwelkom.
Cosatu en werkers veg al vir dekades daarvoor, sê Matthew Parks, parlementêre koördineerder van Cosatu, in ’n verklaring. Dit sal die lone van sowat die helfte van die bestaande arbeidsmag verhoog, volgens Parks.
Dit sal ’n kontantinspuiting in werkers se sak wees en ’n stimulus vir die ekonomie beteken, sê Parks.
Volgens Parks sal Cosatu veg vir ’n verhoging van meer as inflasie in 2019.
Die klerewerkersvakbond Sactwu het ook die nuus oor die ondertekening van die wette verwelkom. “Dis ’n oorwinning vir baie kwesbare werkers. Dit sal die lone van tussen 4 miljoen en 6 miljoen Suid-Afrikaners verhoog,” sê André Kriel, hoofsekretaris van Sactwu.
Meer oor: Matthew Parks | Cyril Ramapahosa | Huiswerkers | Cosatu | Sactwu | Plaaswerkers | Minimum Loon
‘Hier is ’n beter plan as ’n minimum loon’
Nuwe minimum loon vir hotelle, restaurante bekend
Voel jy arm? Doen dié toets
Hoekom ons maar die rektor se salaris kan verdubbel
Kaapstad blus alle vuurwerk